|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| **NOTĂ DE FUNDAMENTARE**  **Secţiunea 1 - Titlul proiectului de act normativ**  HOTĂRÂRE A GUVERNULUI  privind aprobarea indicatorilor tehnico-economici ai obiectivului de investiţii „Lucrări de decolmatare a lacurilor din Rezervația Biosferei Delta Dunării (Fortuna și Uzlina)” | | | | | | |
| **Secţiunea a 2-a**  **Motivul emiterii prezentului act normativ** | | | | | | |
| 1. **1.Descrierea situaţiei actuale** | Începând cu 1 ianuarie 2007, România a devenit stat membru al Uniunii Europene. Statutul de ţară membră include atât drepturi, cât și obligaţii. Drepturile și obligaţiile asumate derivă din Tratatele Uniunii Europene și legislaţia comunitară adoptate, respectiv acquis-ul comunitar ale cărui prevederi România trebuie să le respecte ca orice alt stat membru.  Administrația Rezervației Biosferei Delta Dunării deține calitatea de beneficiar și Autoritate Contractantă în cadrul proiectului de investiții ” Lucrări de decolmatare a lacurilor din Rezervația Biosferei Delta Dunării (Fortuna și Uzlina) „  Valoarea obiectivului de investiții a fost avizat în Consiliul Interministerial de Avizare Lucrări Publice de Interes Național și Locuințe cu Avizul nr. 24/08 octombrie 2018, conform prevederilor art 21 din Hotărârea de Guvern nr. 150/2010 pentru înființarea, organizarea și funcționarea Consiliul Interministerial de Avizare Lucrări Publice de Interes Național și Locuințe, cu modificările și completările ulterioare.  În urma analizei situației privind stadiul implementării proiectului „Lucrări de decolmatare a lacurilor din Rezervația Biosferei Delta Dunării (Fortuna și Uzlina)„ au fost constatate mai multe aspect ce justifică necesitatea acestui proiect.  În anexa nr. 1 se aprobă caracteristicile principale și indicatorii tehnico-economici ai obiectivului de investiţii „Lucrări de decolmatare a lacurilor din Rezervația Biosferei Delta Dunării (Fortuna și Uzlina), Administrația Rezervației Biosferei Delta Dunării deține calitatea de Beneficiar și Autoritate Contractantă în cadrul proiectului de investiții „Lucrări de decolmatare a lacurilor din Rezervația Biosferei Delta Dunării (Fortuna și Uzlina.  În urma analizei situaţiei privind stadiul implementării proiectului și necesitatea investiției, amintim:  În conformitate cu cerințele biologice ale reproducerii principalelor specii de viețuitoare autohtone din RBDD, zonele de viaţă, hrana şi reproducere se găsesc situate într-o varietate relativ limitată de amplasamente.  Ele prezintă acele caraceristici ale biotopului cerute de fiecare specie sau grup de specii în perioada de reproducere.  De exemplu: majoritatea ciprinidelor preferă pentru reproducere zonele cu ape puţin adânci, cu vegetaţie, unele proaspăt inundate; şalăul preferă un substrat tare cu vegetaţie dură sau cu rădăcini, crengi, etc.  Zona de mal cu rădăcini de salcie (mustăţi) şi o oarecare adâncime este preferată de reproducătorii de somn. Pentru toate speciile însă, este necesar ca apa să circule şi să fie foarte bine oxigenată.  Principalele localizări ale ecosistemelor reprezentative din complexele lacustre sunt urmatoarele:   * zone inundabile situate pe malurile brațelor fluviului Dunărea; * zone inundabile situate în lungul depresiunilor și canalelor din interiorul Deltei Dunării, la baza grindurilor; * zonele lacustre împreună cu malurile aferente; * zone de mal ale canalelor interioare, cu vegetație dură sau rădăcini de arbori; * zone aluvionate, cu vegetație proaspăt formată la gurile de vărsare ale canalelor în lacuri.   În cadrul evoluției firești a Deltei Dunării se înscrie tendința generală de colmatare ca urmare a existenței condițiilor favorabile decantării particulelor solide continute în ape.  Reducerea prin colmatare a gabaritelor căilor de circulație a apelor și a cunetelor lacurilor și bălților pe fondul generalizat al creșterii gradului de poluare a apelor Dunării a dus progresiv la deteriorarea condițiilor de mediu, în special prin apariția unor disfuncționalități în procesele de circulație și împrospatare a apelor în zonele respective.  Totodată, adâncimile medii ale depresiunilor din interiorul deltei prezintă o accentuată tendință de reducere, parametrii funcționali ai complexelor lacustre fiind dependenți de nivelurile apelor Dunării.  Fenomenul reducerii adâncimii apei produce efecte aspra mediului fizic acvatic (efecte primare și secundare) care generează apoi efecte pe lanțul biologic.  Consecințele reducerii adâncimii apei se pot grupa astfel:   * întreaga masă de apă este supusă acțiunii directe a factorilor climatici exteriori; * reducerea, uneori până la desființare, a adâncimilor de apă pe japșele si gârlele de legătură dintre emisar (brațele Dunării, canale principale și secundare) și suprafețele întinse de apă, fie ele lacuri, bălți sau mlaștini, precum și a legăturilor dintre lacuri și bălți în interiorul depresiunilor lacustre; * dispariția oricăror curenți de împrospătare a apelor, situația fiind adesea agravată, prin obturarea cu plaur plutitor semifixat sau fixat a secțiunilor de scurgere a apelor.   Aceste efecte primare conduc la efecte secundare de modificare a calității apei, în sensul scăderii capacității de diluție a nutrienților și substanțelor poluante provenite din surse exterioare și crearea condițiilor favorabile apariției și dezvoltării fenomenelor de eutrofizare. Ca urmare a modificării mediului fizic apar modificari în mediul biologic, în special în cel acvatic, dintre care mentionăm:   * pierderi cantitative în habitatele de reproducere naturală; * pierderi cantitative și calitative în habitatele de hrănire; * pierderi cantitative în habitatele de odihnă și adăpost, etc.   Pierderile cantitative în habitatele ecosistemelor deltaice specifice îmbraca două aspecte; pe de-o parte sunt pierderi cantitative prin ridicarea generală a cotei terenului și ieșirea zonei din categoria celor inundabile pe o perioadă suficient de lungă pentru a influența însăși existența viețuitoarelor și pe de altă parte, reduceri calitative datorate colmatării căilor de acces și retragere ale acestora.  Lucrările propuse au ca scop principal:   * redarea în circuitul biologic al ecosistemelor specifice lacului Fortuna a unei suprafețe de 71,2 ha colmatată în prezent cu depozite sedimentare provenite din brațul Dunărea - Veche, prin intermediul canalului Cranjala. * redarea în circuitul biologic al ecosistemelor specifice lacului Uzlina a unei suprafete de 33,6 ha colmatata în prezent cu depozite sedimentare provenite din brațul Sf. Gheorghe prin intermediul canalului Uzlina.   Termenul de execuție a lucrărilor este de 36 luni.  Realizarea investiţiei propuse prin prezentul proiect contribuie la îndeplinirea cerinţelor impuse României prin Tratatul de Aderare la Uniunea Europeană.  Oportunitatea investiției este încadrarea obiectivului în politicile pe termen scurt , mediu și lung locale/ sectoriale/ naționale /europene. | | | | | |
| 11 În cazul proiectelor de acte normative care transpun legislaţia comunitară sau creeaza cadrul pentru aplicarea directă a acesteia | Proiectul de act normativ nu se referă la acest subiect. | | | | | |
| 1. **Schimbări**   **preconizate** | Obiectivul major al acestor obiective de investiții este de a îmbunătăți redarea în circuitul biologic al ecosistemelor specifice lacului Fortuna a unei suprafețe de 71,2 ha colmatată în prezent cu depozite sedimentare provenite din brațul Dunărea - Veche, prin intermediul canalului Cranjala și redarea în circuitul biologic al ecosistemelor specifice lacului Uzlina a unei suprafețe de 33,6 ha colmatată în prezent cu depozite sedimentare provenite din bratul Sf. Gheorghe prin intermediul canalului Uzlina.  Ca efecte ecologice şi economice, prin realizarea lucrărilor propuse în proiect, se urmăreşte:   * menţinerea volumelor de apă în lacuri; * păstrarea şi conservarea lacurilor Fortuna şi Uzlina ca rezervor de biodiversitate şi ca factor de asigurare a resurselor energetice; * habitate şi zone de reproducere naturală, hrănire şi iernat pentru ihtiofaună şi păsări acvatice; * ameliorarea calităţii apelor şi a stării trofice a ecosistemelor; * biofiltru - reţinerea aluviunilor organice şi fixarea nutrienţilor; * dezvoltarea activităţilor tradiţionale: pescuit si recoltare stuf; * noi trasee şi zone de recreere pentru turism organizat.   Lucrările propuse pentru reconstrucția ecologica se înscriu în cadrul Anexei 8 a Programului cu Obiective de Management pentru Conservarea Biodiversității și Dezvoltare Durabilă în Rezervația Biosferei Delta Dunării (2015-2020) aprobat prin Hotărârea Guvernului nr. 763/2015 pentru aprobarea Planului de management şi a Regulamentului Rezervaţiei Biosferei "Delta Dunării" în cadrul general de acțiune pentru îmbunătățirea circulației apei în complexele lacustre din Delta Dunării derulate de Ministerul Mediului prin Administratia Rezervatiei Biosferei Delta Dunării Tulcea, finanțarea asigurându-se din POIM Axa Prioritară 4 – „Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric”, 4.1-Creşterea gradului de protecţie şi conservare a biodiversităţii şi refacerea ecosistemelor degradate .  În conformitate cu prevederile alin. (1) al art. 42 din Legea nr. 500/2002 privind finanţele publice, cu modificările şi completările ulterioare, documentaţiile tehnico-economice aferente obiectivelor/proiectelor de investiţii noi, documentaţiile de avizare a lucrărilor de intervenţii, respectiv notele de fundamentare privind necesitatea şi oportunitatea efectuării cheltuielilor aferente celorlalte categorii de investiţii incluse la poziţia C «Alte cheltuieli de investiţii» care se finanţează, potrivit legii, din fonduri publice, se aprobă de către Guvern pentru valori mai mari de 30 milioane lei.  Indicatori tehnico-economici ai obiectivului de investiții au fost fost avizați în Consiliul Interministerial de Avizare Lucrări Publice de Interes Naţional şi Locuinţe, Aviz nr. 24/08 octombrie 2018, conform prevederilor art. 21 din Hotărârea de Guvernului nr. 150/2010 cu modificările și completările ulterioare. | | | | | |
| 3. Alte informaţii | Nu au fost identificate. | | | | | |
| **Secţiunea a 3-a:**  **Impactul socio-economic al proiectului de act normativ** | | | | | | |
| 1. Impactul macroeconomic | | Proiectul de act normativ nu se referă la acest subiect. | | | | |
| 11. Impactul asupra mediului concurenţial şi domeniului ajutoarelor de stat | | Proiectul de act normativ nu se referă la acest subiect. | | | | |
| 2. Impactul asupra mediului de afaceri | | Proiectul de act normativ nu se referă la acest subiect. | | | | |
| 21  Impactul asupra sarcinilor administrative | | Proiectul de act normativ nu se referă la acest subiect. | | | | |
| 22  Impactul asupra întreprinderilor mici și mijlocii | | Proiectul de act normativ nu se referă la acest subiect. | | | | |
| 3. Impactul social | | Proiectul de act normativ nu se referă la acest subiect. | | | | |
| 4. Impactul asupra mediului | | ***pentru Lacul Fortuna***  Investiția propune, în principal, lucrări de terasamente pentru decolmatarea zonei de sud – est a lacului FORTUNA colmatată de-a lungul timpului cu sedimente aduse de Dunăre prin intermediul canalului Cranjala. Acesta a înaintat în lac cca. 1,5 km determinând astfel sedimentarea cu aluviuni de origini nisipo-argiloase și argilo-nisipoase intercalate cu orizonturi organice pe o suprafață de cca. 110 ha, respectiv cca. 12% din suprafața totală a acestuia - 958 ha. Parametrii constructivi stabiliți sunt urmatorii:  ✓suprafața de lac propusă pentru decolmatare 71,2 ha  ✓suprafața depozitelor rezultate din dragaj (platforme) 51,5 ha  ✓cotă platforme depozit material dragat +3,00 mr MN Sulina  ✓cotă dragaj decolmatare lac Fortuna -0,60 mr MN Sulina  ✓cotă dragaj canal Crânjală în zona de lucru - 1,00 mr MN Sulina  ***pentru Lacul Uzlina***  Investiția propune, în principal, lucrări de terasamente pentru decolmatarea zonei de sud – est a lacului Uzlina colmatată de-a lungul timpului, cu sedimente aduse de Dunăre prin intermediul canalului Uzlina. Acesta a înaintat în lac cca. 1,9 km determinând astfel sedimentarea cu aluviuni de origini nisipo-argiloase și argilo-nisipoase intercalate cu orizonturi organice pe o suprafață de cca. 60 ha, respectiv cca. 12% din suprafață totală a acestuia de 484 ha.  Parametrii constructivi stabiliți sunt următorii:  ✓suprafața de lac propusă pentru decolmatare 33,6 ha  ✓suprafața depozitelor rezultate din dragaj (platforme) 23,8 ha  ✓cotă platforme depozit material dragat +2,60 mr MN Sulina  ✓cotă dragaj decolmatare lac Uzlina -1,00 mr MN Sulina  ✓cotă dragaj canal Uzlina în zona de lucru - 2,40 mr MN Sulina  Cotele de decolmatare a celor două lacuri, prevăzute a se realiza corespunde adâncimilor istorice din anul 1962 avute în vedere la propunerea acțiunii, perioada în care studiile bio-ecologice efectuate in zona urmareau caracterul complex si sanatos al ecosistemelor specifice marilor lacuri din centrul deltei.   * menţinerea volumelor de apă în lacuri; * păstrarea şi conservarea lacurilor Fortuna şi Uzlina ca rezervor de biodiversitate şi ca factor de asigurare a resurselor energetice; * habitate şi zone de reproducere naturală, hrănire şi iernat pentru ihtiofaună şi păsări acvatice; * ameliorarea calităţii apelor şi a stării trofice a ecosistemelor; * biofiltru - reţinerea aluviunilor organice şi fixarea nutrienţilor; * dezvoltarea activităţilor tradiţionale: pescuit si recoltare stuf; * noi trasee şi zone de recreere pentru turism organizat. | | | | |
| 5.Alte informaţii | | Nu au fost identificate. | | | | |
| **Secţiunea a 4-a:**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**  **-mii lei -** | | | | | | |
| 1. Modificări ale veniturilor bugetare, plus/minus, din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | | | Proiectul de act normativ nu se referă la acest subiect | | | |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | |
| 3. Impact financiar, plus/minus, din care:  a) buget de stat  b) bugete locale | | | Proiectul de act normativ nu se referă la acest subiect. | | | |
| 4. Propuneri pentru acoperirea creşterii cheltuielilor bugetare | | | Proiectul de act normativ nu se referă la acest subiect. | | | |
| 5. Propuneri pentru a compensa reducerea veniturilor bugetare | | | Proiectul de act normativ nu se referă la acest subiect. | | | |
| 6. Calcule detaliate privind fundamentarea modificărilor veniturilor şi/sau a cheltuielilor bugetare | | | Proiectul de act normativ nu se referă la acest subiect. | | | |
| 7. Alte informaţii | | | Finanţarea obiectivului de investiţii se face din fonduri externe nerambursabile, prin Programul Operațional Infrastructură Mare 2014 – 2020, Axa prioritară „4.1 - Creșterea gradului de protecție și conservare a biodiversității și refacerea ecosistemelor degradate” și de la bugetul de stat prin bugetul Ministerului Mediului, precum și din alte surse legal constituite, în limita sumelor aprobate anual cu această destinaţie, conform programelor de investiţii publice aprobate potrivit legii**.** | | | |
| **Secţiunea a 5-a:**  **Efectele proiectului de act normativ asupra legislaţiei în vigoare** | | | | | | |
| 1. Măsuri normative necesare pentru  aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului;  b) acte normative ce urmează a fi elaborate în vederea implementării noilor dispoziţii*.* | | | | Proiectul de act normativ nu se referă la acest subiect. | | |
| 11 Compatibilitatea proiectului de act normativ cu legislaţia în domeniul achiziţiilor publice:   1. impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;   b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | | | | Proiectul de act normativ nu se referă la acest subiect. | | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | | | Proiectul de act normativ nu se referă la acest subiect. | | |
| 3. Măsuri normative necesare aplicării directe a actelor normative comunitare | | | | Proiectul de act normativ nu se referă la acest subiect. | | |
| 4. Hotărâri ale Curţii de Justiţie a Uniunii Europene | | | | Proiectul de act normativ nu se referă la acest subiect. | | |
| 5. Alte acte normative şi/sau documente internaţionale din care decurg angajamente | | | | Proiectul de act normativ nu se referă la acest subiect. | | |
| 6. Alte informaţii | | | | Nu au fost identificate. | | |
| **Secţiunea a 6-a:**  **Consultările efectuate în vederea elaborării proiectului de act normativ** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | | | | Proiectul de act normativ nu se referă la acest subiect. | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | | | | Proiectul de act normativ nu se referă la acest subiect. | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | | | Proiectul de act normativ nu se referă la acest subiect. | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | | | | Proiectul de act normativ nu se referă la acest subiect. | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei;  e) Curtea de Conturi. | | | | | Nu este cazul | |
| 6. Alte informaţii | | | | | Nu au fost identificate. | |
| **Secţiunea a 7-a:**  **Activităţi de informare publică privind elaborarea şi implementarea**  **proiectului de act normativ** | | | | | | |
| 1. Informarea societăţii civile cu privire la necesitatea elaborării proiectului de act normativ | | | | | | În procesul de elaborare a prezentului proiect de act normativ au fost respectate regulile procedurale aplicabile pentru asigurarea transparenţei decizionale, prevăzute de Legea nr.52/2003 privind transparenţa decizională în administraţia publică, republicată. Proiectul de act normativ a fost supus comentariilor publicului prin publicarea pe pagina de internet a Ministerului Mediului, în data de ………………….. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | | | | Proiectul de act normativ nu se referă la acest subiect. |
| 3. Alte informaţii | | | | | | Nu au fost identificate. |
| **Secţiunea a 8-a:**  **Măsuri de implementare** | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale, înfiinţarea de noi organisme sau extinderea competenţelor instituţiilor existente | | | | | | Proiectul de act normativ nu se referă la acest subiect. |
| 2. Alte informaţii | | | | | | Nu au fost identificate. |

Faţă de cele prezentate, a fost elaborat prezentul proiect de Hotărâre a Guvernului privind aprobarea indicatorilor tehnico-economici ai obiectivului de investiţii „Lucrări de decolmatare a lacurilor din Rezervația Biosferei Delta Dunării (Fortuna și Uzlina)”, care în forma prezentată a fost avizat de ministerele avizatoare și pe care-l supunem spre aprobare.

**VICEPRIM-MINISTRU,**

**MINISTRUL MEDIULUI**

**Grațiela Leocadia GAVRILESCU**

***AVIZĂM FAVORABIL:***

**VICEPRIM-MINISTRU**

**MINISTRUL DEZVOLTĂRII REGIONALE**

**ȘI ADMINISTRAȚIEI PUBLICE**

**Paul STĂNESCU**

**MINISTRUL FINANŢELOR PUBLICE**

**Eugen Orlando TEODOROVICI**